laion/Wikipedia-Exotic huggingface dataset:
אסי אבוטבול

יוסף (אסי) אביטל (אבוטבול) (נולד ב-1975) הוא ראש ארגון פשע שהתמחה בגביית חובות על ידי סחיטה, אלימות, ואיומים. בשנת 2009 הורשע אבוטבול בבית המשפט המחוזי בעבירות של ניהול ארגון פשיעה, סחיטה, הצתה, כליאת שווא ועבירות הון, ונגזרו עליו 13 שנות מאסר בפועל, שנתיים מאסר על תנאי וקנס של חצי מיליון ש"ח. הוא זוכה מעשרה אישומים נוספים. ב-2 בפברואר 2011 קיבל בית המשפט העליון את ערעור המדינה על העונש, וקבע את העונש ל-18 שנות מאסר. יחד עם אבוטבול הורשעו גם שבעה עשר מחברי ארגונו, ושניים מהמזמינים את שירותי הארגון. עונשם של מזמיני שירותי הגבייה נקבע על שלוש שנות מאסר לכל אחד. הארגון עסק גם בהלבנת הון. בעניין זה נחקרו גם חמישה עורכי דין שעבדו עבור אבוטבול, וחלקם הואשמו והורשעו. עד להרשעת חברי הארגון הייתה משפחת אבוטבול יעד מודיעיני חשוב של המשטרה. בין בני המשפחה עליהם נאסף מודיעין היו גם אחיו ובן דודו של אסי אבוטבול, שניהם נקראים פרנסואה אבוטבול. אולם, ארגונו של אבוטבול לא כלל, ככל הנראה, איש ממשפחתו של אסי אבוטבול. כמו כן, איש מחברי ארגונו של אבוטבול לא הורשע בעבירה של אלימות פיזית בפועל. ענייניו של אסי אבוטבול נידונו כבר בעבר בבתי המשפט. הדבר קרה לאחר רצח אביו של אבוטבול, פליקס ב-2002, וניסיונות התנקשות בחיי אבוטבול, שכללו שיגור טיל כתף אל עבר הבית המשותף בו גר. בעקבות ניסיונות אלה, רכש אבוטבול רכב משוריין והציב שומר בכניסה אל חדר המדרגות של ביתו. שכניו של אבוטבול בנתניה תבעו אותו על הסגת גבול בשל הצבת השומר בפתח ביתם והמשטרה נתבעה על ידי אבוטבול כדי לאפשר לו לנסוע ברכב המשוריין שקנה. אבוטבול נשפט גם על מתן שוחד לרופא ד"ר ג'קי סרוב, כדי לזרז את הטיפול האישי בו. בשנת 2008 הורשע אבוטבול במעורבות בעסקת נשק, ונשלח ל-18 חודשי מאסר, שחלקם חפפו את תקופת מעצרו לחקירת מעורבותו בניהול ארגון פשע. ב-31 ביולי 2011 נרצח ביריות אחיו, פרנסואה אבוטבול, אשר לפי אמצעי התקשורת בישראל עמד יחד עמו בראש אותו ארגון פשע. ב-29 באוגוסט 2017 הוגשו נגד אבוטבול כתבי אישום בגין רצח ארתור רוזן בשנת 1999 ובגין קנוניה לרצח עורך דינו יורם חכם בשנת 2008. אבי כהן, רצח רענן לוי: מאסר עולם לפרנסואה אבוטבול, באתר ynet, 5 ביולי 2009 גידי וייץ, אבוטבול דורש עשרות מיליוני שקלים מבעלי קלאב הוטל בעד "פתרון סכסוכים", באתר TheMarker‏, 22 במאי 2009 גזר הדין במשפטו של אבוטבול (הקישור אינו פעיל) שמעון איפרגן, ‏מחוסל מבפנים, באתר ‏מאקו‏, 17 באוגוסט 2017 עפרה אידלמן, 13 שנות מאסר נגזרו הבוקר על העבריין אסי אבוטבול, באתר הארץ, 22 ביוני 2009 עומרי אפרים, הוחמר עונשם של אסי אבוטבול ושותפיו לארגון, באתר ynet, 2 בפברואר 2011 דניאל אדלסון ויעל לוי, פרשת אבוטבול: למה שפושעים יגבו חוב עסקי?, באתר ynet, 22 ביוני 2009 הישג למשטרה ולפרקליטות: 13 שנות מאסר לאסי אבוטבול על ניהול ארגון פשע, גלובס כתב האישום בפרשת אסי אבוטבול: מעורבותם של עורכי הדין, Mnet שוב על הכוונת?, מעריב פרנסואה אביטל; "אחי אסי הוא איש עסקים חוקי...", כאן נעים רענן בן צור, "הקטן מסבך את הגדול". האבוטבולים רבו בכלא, באתר ynet, 5 במאי 2010 טיל לאו נורה לעבר ביתו של אסי אבוטבול, מעריב, החשד, משפחת אברג'יל ניסתה לחסל את אסי אבוטבול בפראג רענן בן צור, אסי אבוטבול ניצח את המשטרה, באתר ynet, 2 בינואר 2006 אין להם אויבים, ואללה, הקרב על הב.מ.וו של אסי אבוטבול: היבואנית נאבקת במדינה על זכויותיה, דה מרקר 15 חודשי מאסר לדוקטור ג'קי סרוב אבי אשכנזי, עלייתם ונפילתם של בני משפחת אבוטבול, באתר nrg מעריב, 1 באוגוסט 2011 כתב אישום הוגש נגד אסי אבוטבול, באתר ערוץ 7, 29 באוגוסט 2017
הרב קרליבך (פירושונים)

האם התכוונתם ל... שלמה קרליבך ("הרבי המרקד") – זמר, נגן ומלחין חסידי, מורה רוחני ומספר סיפורים; מגדולי הזמרים החסידיים של המאה ה-20 שירת קרליבך – ז'אנר במוזיקה החסידית, הנקרא על שם ר' שלמה קרליבך הרב ד"ר שלמה קרליבך (ליבק) (1845–1919) – רבהּ של העיר ליבק, אביהם של חמישה רבנים: הרב עמנואל קרליבך (1874–1927) – רבה של קלן הרב ד"ר אפרים קרליבך (1879–1936) – רב אורתודוקסי יליד גרמניה; אביו של מייסד "מעריב" ועורכו הראשון, עזריאל קרליבך הרב ד"ר יוסף צבי קרליבך (1883–1942) – רבהּ של העיר המבורג, ועסקן נמרץ עבור הישיבות באירופה הרב שלמה קרליבך (משגיח) – משגיח בישיבת רבינו חיים ברלין ובנו של הרב יוסף צבי קרליבך דוד קרליבך (1885–1913) הרב ד"ר נפתלי קרליבך (1889–1967)
קיטה איקי

יפן זהו שם יפני; שם המשפחה הוא קיטה. קיטה איקי (ביפנית: 北 一輝‏; 3 באפריל 1883 - 19 באוגוסט 1937) היה סופר, פילוסוף והוגה דעות יפני, שהשתייך לזרם הימני קיצוני ביפן ופעל במחצית הראשונה של המאה ה-20. הוא היה מתנגד חריף של שיטת הממשל היפנית ושל חוקת מייג'י, דגל בשינוי יסודי של השלטון היפני, בחזרה לערכים היפנים המסורתיים ובניהול כלכלה בעלת מאפיינים סוציאליסטים. הוא התנגד לגישה שראתה בעם היפני כ"אנשי הקיסר" ומנגד ראה את תפקידו של הקיסר כ"קיסר העם". איקי היה בקשר עם גורמים שונים בימין הקיצוני ביפן. הוא כתב מספר ספרים שבהם הביע את רעיונותיו ובעקבות פעולותיו אלו נחשב לאיום בעיני הממשל היפני. איקי הוצא להורג באוגוסט 1937 לאחר שנשפט בחשד למעורבות במרד הנפל של 26 בפברואר 1936. ספריו ומאמריו נקראים עד היום בחוגים מסוימים ביפן. איקי נולד באי סדו שבמחוז ניאיגטה ביפן בשם קיטה קיטה טרוג'ירו, לאב שהיה סוחר סאקה. בילדותו הוא למד קלאסיקות סיניות וכבר מגיל 14 החל להימשך לרעיונות הסוציאליסטיים. בשנת 1890 החל לפרסם מאמרים בעיתונות המקומית ובהם מתח ביקורת על שיטת הממשל היפנית, דבר שהביא לחקירתו במשטרה המקומית. ב-1904 עבר לטוקיו, שם פגש אנשים בעלי השפעה בתנועה הסוציאליסטית היפנית. איקי הזדהה עם רעיון השוויון שעומד בבסיסה של האידאולוגיה הסוציאליסטית, אך מהר מאוד התנתק מהתנועה הסוציאליסטית בטענה שרבים מחבריה פועלים בצורה אופרטוניסטית ואינם נאמנים לערכיהם. ב-1906 פרסם איקי את ספרו הראשון - "תאוריית המדיניות הלאומית של יפן והסוציאליזם הטהור" (国体論及び純正社会主義), חיבור פוליטי בן 1000 עמודים שפורסם לאחר כשנה של מחקר, בו הוא מותח ביקורת על צורת הממשל היפני וקורא לחזרה של יפן לערכים סוציאליסטיים אמיתיים. השקפתו של איקי עירבה בין סוציאליזם, פשיזם ומיליטריזם. הוא התנגד לאימפריאליזם המערבי באסיה והאמין כי על יפן להתפשט טריטוריאלית על חשבון שכנותיה. איקי למד באוניברסיטת טוקיו. הוא נמשך למטרותיה של מהפכת שינהאי בסין וב-1911 נסע לסין כדי לקחת חלק בהפלתה של שושלת צ'ינג . קיטה איקי הוצא להורג יחד עם כ-19 קצינים מסיעת הקודו-הא אשר הלכה לאור רעיונותיו, לאחר שהורשע במשפט שדה בעקבות מרידת הנפל של שנת 1936. "קוקוטאי והסוציאליזם הטהור" - 1906 "היסטוריה אישית של המהפכה בסין" - 1916 "תוכנית לארגונה מחדש של יפן" - 1919, נפסל על ידי הצנזורה היפנית הרסטורציה של מייג'י קודו-הא אוקאוה שומיי גונדו סיקיו יפן המודרנית - בן עמי שילוני, הוצאת שוקן. מדיה וקבצים בנושא קיטה איקי בוויקישיתוף
דניס ג'ונסון (סופר)

דניס ג'ונסון (באנגלית: Denis Johnson;‏ 1 ביולי 1949, מינכן - 24 במאי 2017) היה סופר, מחזאי, כותב שירה ומסאי אמריקאי. הוריו היו בשרות החוץ של ארצות הברית וכך לאחר שנולד בגרמניה, גדל ביפן ובפיליפינים לפני שהוריו שבו לוושינגטון די. סי. בגיל 14 התדרדר לשתיית אלכוהול ומאוחר יותר החל לצרוך סמים כולל הרואין. הוא לא מיהר לטפל בהתמכרות שלו לאלכוהול ולסמים, לדבריו מחשש שתפגע היצירתיות שלו. הוא בעל תואר שני מאוניברסיטת איווה. התפרסם בזכות אוסף הסיפורים הקצרים שכתב בשם "בן ישו" (Jesus` Son, 1992) שנערך לסרט בשנת 1999 ובזכות הרומן "עץ עשן" (Tree of Smoke, 2007) שזיכה אותו בפרס הספר הלאומי (National Book Award). זכה בפרסים ספרותיים נוספים כמו Whiting Writer’s Award בשנת 1986 וה-Lannan Fellowship in Fiction בשנת 1993. בשנת 2002 זכה בפרס אגה קהאן לסיפורים בדיוניים (Aga Khan Prize for Fiction) ובשנים 2006, 2007 החזיק ב-Mitte Chair לכתיבה יצירתית באוניברסיטת המדינה של טקסס. גרוש פעמיים. בסוף ימיו חי עם אשתו השלישית סינדי לי באריזונה ובאיווה. לג`ונסון שלושה ילדים ושניים מהם חונכו בחינוך ביתי. בשנת 1997 כתב מאמר בכתב העת האינטרנטי סלון (Salon.com) בזכות החינוך הביתי. נפטר בגיל 67 מסרטן הכבד. The Man Amongst the Seals -1969 Inner Weather The Incognito Lounge The Veil The Throne of the Third Heaven of the Nations Millennium General Assembly: Poems Collected and New Angels - 1983 Fiskadoro - 1985 The Stars at Noon - 1986 Resuscitation of a Hanged Man - 1991 Jesus` Son - 1992 אוסף סיפורים קצרים Already Dead: A California Gothic - 1998 The Name of the World - 2000 "השם של העולם" יצא לאור בעברית בהוצאת בבל Train Dreams - 2002 תורגם לעברית בידי משה רון בשם "חלומות רכבת" טראה אור בהוצאת בבל בשנת 2022 Tree of Smoke - 2007, זוכה פרס הספר הלאומי תורגם לעברית בידי ליה נירגד בשם "עץ עשן" וראה אור בהוצאת בבל בשנת 2013 Nobody Move - 2009 Hellhound on my Trail Shoppers Carried by Escalators into the Flames Soul of a Whore AB Survival in the United States Purvis Des Moines Everything Has Been Arranged Seek: Reports from the Edges of America & Beyond - 2002 מדיה וקבצים בנושא דניס ג'ונסון בוויקישיתוף דניס ג'ונסון, ברשת החברתית Goodreads דניס ג'ונסון, מכונת קריאה בבל יותם שווימר, קריאה מלווה בדפיקות לב מהירות, nrg ‏, 24/6/2009 אנדראה קלרק, ראיון (באנגלית) עם דניס ג'ונסון ביוגרפיה (באנגלית) של דניס ג'ונסון עוד ביוגרפיה (באנגלית) של דניס ג'ונסון ליאת אלקיים, שמש שחורה, "השם של העולם", באתר הארץ, 11 באוגוסט 2009 אריק גלסנר, על "עץ עשן", של דניס ג'ונסון, הוצאת "בבל" (מאנגלית: ליה נירגד), באתר "מבקר חופשי", פורסם לראשונה ב-5 בפברואר 2013, במוסף שבעה לילות של "ידיעות אחרונות" אריק גלסנר, על "לא לזוז", של דניס ג'ונסון, המדור לספרות ב"7 לילות" של "ידיעות אחרונות", יוני 2017 מתי שמואלוף, על "הבן של ישו" בהוצאת בבל, 2013, באתר "המבוקש מס' 2", פורסם לראשונה ב-24.5 במדור "תרבות וספרות של ישראל היום" איתמר זהר, מת הסופר האמריקאי דניס ג'ונסון, מחבר "הבן של ישו", באתר הארץ, 27 במאי 2017 דניס ג'ונסון, שניים, באתר "פרויקט הסיפור הקצר" דניס ג'ונסון, באתר "Find a Grave" (באנגלית) דניס ג'ונסון (1949-2017), דף שער בספרייה הלאומית בית הספר אאוט, באתר סלון, באנגלית
דניס ג'ונסון

האם התכוונתם ל... דניס ג'ונסון (סופר) דניס ג'ונסון (כדורסלן)
סנטה מריה דיי מיראקולי (ונציה)

סנטה מריה דיי מיראקולי (באיטלקית: Santa Maria dei Miracoli - מרים של הנסים) היא כנסייה ברובע קאנארג'ו בוונציה שבאיטליה. הכנסייה מכונה "כנסיית השיש בשל חזיתה המעוטר בסגנון הרנסאנס הוונציאני. הכנסייה ייחודית בוונציה בשל השיש הצבעוני שבה ובצורת הגמלון המעגלי שעל חזיתה - חזית המזכירה את הכנסיות בתכנונו של דונאטו בראמאנטה בפירנצה ואת חזית כנסיית סנטה מריה דל פיורה שבפירנצה.[דרוש מקור] הכנסייה נבנתה בין השנים 1481–1489 על ידי פייטרו לומבארדו על מנת להכיל איקונין של מרים אם ישו. בשנת 1484, במהלך הבנייה, שונו התוכניות והוחלט להקים מנזר עבור המסדר הקלריסטי בסמוך לכנסייה, ממזרח לה. בכנסייה ספינה מרכזית אחת, המעוטרת בשיש. גרם מדרגות שיש מפריד בין שני דוכני תפילה המעוטרים בפסלים מעשה ידי טוליו לומבארדו, אלסאנדרו ויטוריה וניקולו די פייטרו. מדיה וקבצים בנושא סנטה מריה דיי מיראקולי בוויקישיתוף אתר האינטרנט הרשמי של סנטה מריה דיי מיראקולי (באנגלית) כנסיות ברובע קאנארג'ו
סנטה מריה דיי מיראקולי

האם התכוונתם ל... סנטה מריה דיי מיראקולי (ונציה) – כנסייה בוונציה שבאיטליה סנטה מריה דיי מיראקולי וסנטה מריה אין מונטסאנטו – שתי כנסיות סמוכות בפיאצה דל פופולו ברומא שבאיטליה
סנטה מריה דיי מיראקולי וסנטה מריה אין מונטסאנטו

סנטה מריה דיי מיראקולי (באיטלקית: Santa Maria dei Miracoli) וסנטה מריה אין מונטאסנטו או סנטה מריה די מונטסאנטו (באיטלקית: Santa Maria di Montesanto) הן שתי כנסיות סמוכות בפיאצה דל פופולו שברומא. חזית הכנסיות הסמוכות פונה צפונה, לעבר השער בחומת אורליאנוס ובין הכנסיות עוברת ויה דל קורסו. הכנסיות דומות בצורתן ומכונות "תאומות" בשל דמיון זה. כנסיית סנטה מריה אין מונטסאנו נמצאת בין ויה דל באבואינו לבין ויה דל קורסו, וכנסיית סנטה מריה דיי מיראקולי ממוקמת בין ויה דל קורסו לבין ויה די ריפטה. הכנסיות נבנו במהלך המאה ה-17 בהוראת האפיפיור אלכסנדר השביעי אשר החליט לשקם את הכנסייה הראשית לעיר (כיכר פופולו הייתה הכניסה הראשית לרומא החל מימי הביניים ובמהלך תקופת הרנסאנס). האפיפיור הורה לאדריכל קרלו ריינלדי לתכנן את הכניסה לכיכר אשר כללה שתי כנסיות זהות סמוכות. בניית שתי הכנסיות מומנה על ידי הקרדינל גירולמו גאסטאלדי. הכנסייה הנוכחית הוקמה באתר בו עמדה כנסייה קדומה יותר של נזירים מהמסדר הכרמליתי - ומכאן שם הכנסייה "מונטסאנטו" (באיטלקית: "ההר המקודש"), המתייחס להר הכרמל שבישראל. עבודות הקמת הכנסייה החלו ב-15 ביולי 1662 והסתיימו בשנת 1675. מספר שיפוצים ותוספות נערכו בכנסייה בשנת 1679. הכנסייה תוכננה על ידי קרלו ריינלדי אולם התוכניות שונו על ידי ג'ובאני לורנצו ברניני והושלמו על ידי קארלו פונטנה. מגדל הפעמונים של הכנסייה נבנה במאה ה-18. בניית כנסייה זו החלה בשנת 1675 והושלמה בשנת 1681. מגדל הפעמונים של הכנסייה נבנה במאה ה-18 בתכנונו של ג'ירולאמו תאודולי, ולו צורת מתומן. פנים הכנסייה מעוטר בעיטורי גבס מעשה ידי אנטוניו ראג'י, תלמידו של ברניני. בכנסייה אנדרטאות לקרדינלים בנדטו וגאסטאלדי מעשה ידי קארלו פונטאנה. אתר האינטרנט הרשמי של סנטה מריה דיי מיראקולי וסנטה מריה אין מונטסאנטו תיאור כנסיית סנטה מריה דיי מיראקולי באתר romecity
יצרכן

"יצרכן" (הלחם בסיסים של המילים יצרן וצרכן, בעקבות האנגלית: Prosumer), הוא מונח שנוצר על מנת לתאר גורם כלכלי חדש, של צרכן שגם מייצר את השירות או המוצר שהוא צורך. מונח זה קיבל תאוצה ניכרת בשל מהפכת וב 2.0, שהפכה את סוגיית העלאת התכנים לאינטרנט והפצתם בקרב אחרים לקלה ונגישה מאי פעם. כיום הצרכנים מהווים שוק כלכלי שלא ניתן להתעלם ממנו, וכן גורם עולה בחשיבותו בכלכלה האינטרנטית. חוקרי התקשורת מרשל מקלוהן וברינגטון נביט, הציעו בספרם מ-1972 "Take Today", כי בעקבות ההתפתחות הטכנולוגית, הצרכן יהפוך ליצרן. בספרו מ-1980 "הגל השלישי", העתידן אלווין טופלר טבע את המושג prosumer, כאשר חזה כי תפקידיהם של היצרנים והצרכנים יטשטשו ויתאחדו. בתרגום לעברית של הספר, בידי עמי שמיר, תורגם prosumer ל"יצרכן". טופלר טען שעל מנת להמשיך להגדיל את הרווח, על יצרנים יהיה לייצר מוצרים אשר עוברים התאמה אישית באופן המוני. אולם על מנת להשיג רמה גבוהה של התאמה אישית, הצרכנים יצטרכו לקחת חלק בתהליך היצור, כאשר הדגש הוא בציון דרישות העיצוב. ניתן לטעון שמדובר במידת מה בתיאור יחסים אשר קיימים בין צרכנים ליצרנים מסוימים במשך תקופה ארוכה; ארכיטקטים מהווים דוגמה טובה, מאחר שהם מייצרים את המבנה מתוך מקצוענותם תוך כדי התייחסות לדרישות הצרכן. ישנם ביטויים רבים ליצרכנות באינטרנט, שכאמור הואצה מאוד בעקבות מהפכת וב 2.0. יצרכנות מתבטאת בבלוגוספירה; כותבים רבים מעלים תוכן, ותוך כדי צורכים תוכן כתוב של בלוגרים אחרים, ומגיבים אליו. נוצר כמעין משוב קבוע בין יוצרי וצרכני התוכן בבלוגוספירה שמגלם היטב את היצרכן. דוגמה נוספת התאפשרה בזכות אתרי הסטרימינג השונים ויוטיוב בראשם. יוטיוב ברובו מורכב מתוכן שמעלים גולשים; חלק מהתוכן הוא חומר קיים אשר לא נמצא באינטרנט (למשל, קליפים של אמנים), קליפים מקוריים שמעריצים מפיקים לאומנים החביבים שלהם, תוכן מקורי לחלוטין ועוד. כמו כן, תוכנות הקוד הפתוח השונות מהוות ביטוי ליצרכנות; קהילות המפתחים באינטרנט משחררות מוצר אשר ניתן לבצע בו שינוי בהתאם לצורכי המשתמש. תוכנת לינוקס למשל היא דוגמה לתוכנת קוד פתוח, שלה גרסאות רבות שנוצרו על ידי משתמשים שונים. ביטוי נוסף ליצרכנות נמצא בעולם משחקי המחשב; יצרניות המשחקים משחררות ותומכות ב"מודינג", ייצור מחדש של שלבים או מודים שונים למשחק, על מנת להאריך את חייו וכן נותנים מקום לביטוי רצונם של צרכני המשחק. דוגמה לכך היא המשחק "קאונטר סטרייק", אשר לקח את המנוע של משחק הפעולה "האף לייף" והפך אותו לאחד ממשחקי הרשת הפופולריים ביותר. כמו כן חברת בליזארד, בגרעין המעריצים האדוק שלה, אותו היא משתפת בפיתוח המוצר (אם כי בשלב הפיתוח לא בצורה אקטיבית), ולאחר שחרור המשחק נותנת להם כלים רבים לפיתוח גרסאות שונות של המשחק בעצמם. אלווין טופלר, הגל השלישי, עם עובד, 1984, פרק עשרים - עלייתו של ה"יצרכן".
סן ג'ורג'ו דיי גרקי

סן ג'ורג'ו דיי גרקי (באיטלקית: San Giorgio dei Greci) היא כנסייה ברובע קסטלו, בוונציה שבאיטליה. הכנסייה מוקדשת לגאורגיוס הקדוש. מאז התנתקותה של הרפובליקה של ונציה מהאימפריה הביזנטית לא הורשו מאמיני הנצרות היוונית האורתודוקסית לקיים תפילות לפי מנהגם בוונציה. רק בשנת 1498 הורשתה הקהילה היוונית בעיר להקים את ה"סקולה דה סן ניקולו דיי גרקי" (מעין איגוד מקצועי), ורק בשנת 1539, לאחר משא ומתן ארוך עם נציגי האפיפיור, הורשתה הקהילה להקים בעיר כנסייה. זמן קצר לאחר מתן ההיתר החלה בניית כנסיית סן ג'ורג'ו דיי גרקי, במימון מס מכס מיוחד שהוטל על כל הסחורות שיובאו אל העיר ממדינות בהן שלטה הדת הנוצרית אורתודוקסית. עבודות הבנייה בוצעו בפיקוחו של סנטה לומבארדו, והחל משנת 1548 בפיקוחו של ז'אנאנטוניו קיונה. מגדל הפעמונים של הכנסייה נבנה בשנת 1592. כיפת הכנסייה מעוטרת בפרסקו המתארת את "הסעודה האחרונה" מעשה ידי ג'ובאני קיפריוס שצויר בין השנים 1589–1593. בשנת 1619 נבנתה בכנסייה אנדרטה לגבריאלה סווירוס, מעשה ידי באלדאסארה לונגנה. מדיה וקבצים בנושא סן ג'ורג'ו דיי גרקי בוויקישיתוף אתר האינטרנט הרשמי של סן ג'ורג'ו דיי גרקי
ארנסט ביברשטיין

ארנסט אמיל היינריך ביברשטיין (16 בפברואר 1899 – 8 בדצמבר 1986). כומר פרוטסטנטי, קצין אס אס ועוצבות המבצע בדרגת "אוברשטומבנפיהרר", פושע מלחמה נאצי. ביברשטיין נולד בעיר הילכנבאך שבגרמניה בשם ארנסט זימנובסקי, הוא שירת כחייל בצבא הקיסר הגרמני במלחמת העולם הראשונה. אחרי שחרורו, החל ללמוד תאולוגיה וב-1924 מונה לכמורה בכנסייה הפרוטסטנטית. ב-1926 הצטרף ביברשטיין (אז עדיין ארנסט זימנובסקי) לשורותיה של המפלגה הנאצית. ב-1936 התנדב לאס אס. ב-1941 שינה את שם משפחתו לביברשטיין. במהלך ממלחמת העולם השנייה שירת כקצין בעוצבות המבצע ("איינזצגרופן"), שתפקידן העיקרי היה התלוות לחיילי הוורמאכט בכיבוש מזרח אירופה, איסוף היהודים באזורים שנתפסו, ורציחתם. לאחר ההתנקשות בחייו של ריינהרד היידריך, מראשי האס.אס, על ידי פרטיזנים צ'כים, מונה ביברשטיין, ביוני 1942, למפקד עוצבה "C" ב"איינזצגרופן". היה אחראי לרציחתם של קרוב לשלושת אלפים יהודים. בין היתר, הובאו עדויות ראייה להשתתפותו האקטיבית ברציחתם של כשישים יהודים בעיר רוסטוב על הדון (בברית המועצות של אז), ובנוכחותו ופיקודו על הוצאות נוספות להורג. העדויות קשרו אותו לרציחות המוניות באמצעות גז ובורות ההריגה (בהם נורו הקורבנות על סיפם של בורות, שהיו לקברי אחים). ביברשטיין הועמד לדין, יחד עם פושעי מלחמה נאצים אחרים ב"משפט האיינזצגרופן", שהיה חלק ממשפטי נירנברג. ביברשטיין כפר בכל האישומים נגדו. ביברשטיין הורשע במשפטי נירנברג ונידון למוות, אך עונשו הומתק, והוא יצא לחופשי ב-1958 (כ-10 שנים בלבד לאחר מעצרו). ביברשטיין חזר לעסוק בכמורה ומת בגיל 87 בעיירה נימונסטר שבגרמניה. מדיה וקבצים בנושא ארנסט ביברשטיין בוויקישיתוף
The Concert Sinatra

The Concert Sinatra הוא אלבום מאת הזמר האמריקני פרנק סינטרה, זהו אלבום האולפן ה-36 של סינטרה והתשיעי היוצא בחברת ההקלטות רפרייז רקורדס. האלבום יצא בשנת 1963. שמו של האלבום מתייחס לתזמורת הגדולה מהרגיל אותה אסף המארגן נלסון רידל, זו לא הקלטה של הופעה חיה של סינטרה, הפעם הראשונה בה יצא אלבום של הופעה חיה של סינטרה היה רק בשנת 1966. למרות גודלה של התזמורת הצליח רידל להפיק ממנה צליל קליל ומעודן, ריבוי כלי הנגינה לא הסתיר את קולו של סינטרה אלא ההפך, ריבוי הכלים הצליח להרים את קולו של סינטרה לעושר חדש. זו הייתה אחת ההקלטות המוצלחות והשופעות ביותר של סינטרה בשנותיו הראשונות בחברת ההקלטות רפרייז רקורדס. פרנק סינטרה - קולות נלסון רידל - מארגן, מנצח I Have Dreamed My Heart Stood Still Lost in the Stars Ol' Man River You'll Never Walk Alone Bewitched, Bothered and Bewildered This Nearly Was Mine Soliloquy מידע על האלבום The Concert Sinatra באתר MusicBrainz מידע על האלבום The Concert Sinatra באתר AllMusic האלבום The Concert Sinatra באתר Discogs האלבום The Concert Sinatra באתר ספוטיפיי
נהנג

נהנג (פרסית: نهنگ מילולית: לווייתן) היא סדרת צוללות קטנות מתוצרת איראן. הנהנג היא אחד מן הפרויקטים הצבאיים היקרים ביותר בתולדות איראן. בתכנונה ובבנייתה היו מעורבים 220 חוקרים, והושקעו יותר מ-1.2 מיליון שעות של עבודה מדעית וייצור. נכנסה לשירות במרץ 2006. מפרטי הצוללת לא פורסמו באופן רשמי. על פי הערכות מערביות אורכה 20 מטרים, רוחבה המרבי 3 מטרים ומסתה 350-400 טון. הצוללת מונעת באמצעות מנוע דיזל-חשמל. הצוללת הבאה באותה סדרה היא הגדיר. מדיה וקבצים בנושא נהנג בוויקישיתוף כתבה על הנהנג באתר Information Dissemination מידע על הנהנג באתר Global Security ערך זה הוא קצרמר בנושא איראן. אתם מוזמנים לתרום לוויקיפדיה ולהרחיב אותו.
המחלקה היהודית

האם התכוונתם ל... המחלקה היהודית בשב"כ - כינוי לאגף בשב"כ ("החטיבה לסיכול טרור וחתרנות מדינית בקרב מגזר ישראל וזרים") שמסכל וחוקר טרור יהודי יבראיסקה סקציה – המחלקה היהודית של המפלגה הקומוניסטית הסובייטית המחלקה היהודית (Judenreferat) של המשרד הראשי לביטחון הרייך בראשותו של אדולף אייכמן, שאיחדה בתוכה מחלקות זהות שפעלו במסגרת האס דה והאס אס
אמנת ורשה

אמנת ורשה (באנגלית: Warsaw Convention) היא הסכם בין-לאומי המסדיר את האחריות של חברות המוכרות שירותי תעופה בין-לאומיים לנוסעים, מטען וסחורות. האמנה נחתמה לראשונה בשנת 1929 בעיר ורשה ותוקנה בשנת 1955 בהאג, ובשנת 1975 במונטריאול. ההוראות הבולטות באמנת ורשה קובעות כי: חברות תעופה חייבות לצייד נוסעים בכרטיס טיסה; חברות תעופה חייבות לצייד נוסעים באישור על הפקדת מטען; קיימת תקופת התיישנות של שנתיים להגשת תביעות על פי האמנה; אחריות חברות התעופה מוגבלת באופן הבא: עבור נזקי גוף, סך של 250,000 פרנק זהב צרפתי (מטבע שאינו סחיר עוד), או 16,600 זכויות משיכה מיוחדות (SDR); עבור אובדן מטען, סך של 17 זכויות משיכה מיוחדת לכל קילוגרם מטען; 5,000 פרנק, או 332 זכויות משיכה מיוחדת למטען היד של הנוסע. חברת התעופה אחראית לנזקים הנגרמים כתוצאה מאיחור בטיסות, או בהגעת מטען, אלא אם כן נקטה באמצעים המתאימים למניעת הנזק, או שלא היה בידה כדי למנוע את היווצרות הנזק. סכומי הפיצוי המקוריים ננקבו במטבע פרנק בעל תכולת זהב מסוימת המפורטת בסעיף 22 לאמנה ותוקנו בפרוטוקול מונטריאול לסכומים הנקובים בזכויות משיכה מיוחדת. מדיה וקבצים בנושא אמנת ורשה בוויקישיתוף נוסח אמנת ורשה (באנגלית) נוסח אמנת ורשה (בעברית)
All I Ever Wanted (אלבום)

All I Ever Wanted (בעברית: כל אשר רציתי) הוא אלבום האולפן הרביעי של הזמרת-יוצרת האמריקאית קלי קלרקסון. האלבום יצא בגרמניה ובאוסטרליה ב-6 במרץ 2009. ב-9 במרץ, הוא יצא בבריטניה ובניו זילנד. ב-10 במרץ, הוא יצא במקסיקו, קנדה וארצות הברית. ב-13 במרץ הוא יצא באיטליה. זהו אלבומה השני שמגיע למקום ראשון במצעד הבילבורד 200 בארצות הברית אחרי אלבומה השני, Breakaway. האלבום הפך במהרה לתקליט זהב באוסטרליה, בקנדה ובארצות הברית. הוא מכר עד כה כמיליון עותקים. שמו המקורי של האלבום היה אמור להיות "Masquerade" (בעברית: נשף מסכות), אך הוא שונה בעקבות הרגשתה של קלרקסון שיש יותר מדי אלבומים עם שמות דומים (Circus של הזמרת בריטני ספירס ו-Funhouse, של הזמרת פינק). "My Life Would Suck Without You" - יצא ב-13 בינואר 2009. הסינגל עשה את העלייה הגדולה ביותר למקום הראשון במצעד הבילבורד הוט 100 מהמקום ה-97. "I Do Not Hook Up" - יצא ב-14 באפריל 2009. הישר הגיע לעשרים הראשונים של מצעד הבילבורד. השיר נכתב בשיתוף עם הזמרת קייטי פרי. "Already Gone" - יצא ב-11 באוגוסט 2009, והגיע למעמד פלטינה בקנדה ומעמד זהב באוסטרליה. "All I Ever Wanted" - יצא ב-9 במרץ 2010. "Cry" - יצא ב-12 במרץ 2010 כסינגל האחרון מתוך האלבום. My Life Would Suck Without You" – 3:32" I Do Not Hook Up" – 3:20" Cry" – 3:34" Don't Let Me Stop You" – 3:20" All I Ever Wanted" – 3:59" Already Gone" – 4:41" If I Can't Have You" – 3:39" Save You" – 4:03" Whyyawannabringmedown" – 2:42" Long Shot" – 3:36" Impossible" – 3:23" Ready" – 3:05" I Want You" – 3:31" If No One Will Listen" – 4:03" Tip of My Tongue" - 4:18" The Day We Fell Apart" - 4:03" מידע על האלבום All I Ever Wanted באתר MusicBrainz מידע על האלבום All I Ever Wanted באתר AllMusic האלבום All I Ever Wanted באתר Discogs האלבום All I Ever Wanted באתר ספוטיפיי האלבום All I Ever Wanted באתר דיזר האלבום All I Ever Wanted באתר אפל מיוזיק האלבום All I Ever Wanted באתר טיידל Kelly Clarkson Breaks Record For Hot 100 Jump, Billboard (באנגלית) http://www.aria.com.au/pages/ARIACharts-Accreditations-2009Albums.htm, www.aria.com.au www.capif.org.ar The Irish Charts - All there is to know, www.irishcharts.ie (ארכיון) www.bpi.co.uk UK Album Chart analysis: Coldplay's Mylo Xyloto smashes through 200k sales barrier | News | Music Week, www.musicweek.com UK Album Chart analysis: Coldplay's Mylo Xyloto smashes through 200k sales barrier | News | Music Week, www.musicweek.com UK Album Chart analysis: Coldplay's Mylo Xyloto smashes through 200k sales barrier | News | Music Week, www.musicweek.com Gold/Platinum, Music Canada (באנגלית) (ארכיון)